Döcögősen kezdett, végül kiütötte a Puskás Akadémiát a Fradi
Andy Vajna felesége szállodai szobájának erkélyéről jelentkezett be.
Utcahosszal vezeti a bajnokságot a Ferencváros labdarúgócsapata, ugyanakkor 2016-ban nem megy jól a Fradinak. Szombaton, a Puskás Akadémia ellen is eleinte behúzott kézifékkel ment előre a zöld-fehér együttes, akadozott is a gépezet, miközben a Puskás Akadémia fegyelmezett játékkal őrizte saját kapuját.

Sokáig nem is láthattunk túl sok helyzetet, inkább a mezőnyben gyűrték egymást a csapatok, ám a második félidőben már mutatott életjeleket az FTC, elsősorban a csereként beküldött Nagy Dominik agilis játékának köszönhetően. Épp ő volt, aki büntetőt harcolt ki a hazaiaknak, amit a 68. percben Lamah értékesített higgadtan, Pajovic hiába érezte az irányt.

Szinte fel sem ocsúdhattak a felcsútiak a bekapott gól okozta sokkból, amikor jött az újabb hazai találat, a 70. percben Sesták ívelésére robbant be tökéletes ütemben Böde és egy okos fejessel megduplázta csapata előnyét.

A 85. percben pecsételődött meg a Puskás Akadémia sorsa, újabb büntetőhöz jutott a Ferencváros, Böde állt a labda mögé és nem hibázott. A Fradi végül 4-0-ra nyert, Radó lőtt szépségdíjas gólt, a zöld-fehérek 22 ponttal vezetnek 8 fordulóval a bajnokság vége előtt.

Eredmény – OTP Bank Liga, 25. forduló

Ferencváros – Puskás Akadémia 4-0 (0-0)

Gólszerzők: Lamah (68. – 11-esből), Böde (70., 85. – 11-esből), Radó (90.)

A tabella:
labdarúgás